“ครม.” คาดราคาปาล์มยังผันผวน เคาะขยายเวลา ประกันรายได้ชาวสวน อีก 3 เดือน ถึง ธ.ค.63
ที่ประชุม “ครม.” สัญจร จ.ระยอง เคาะขยายเวลา ประกันรายได้ชาวสวนปาล์ม อีก 3 เดือน ถึง ธ.ค.63 หลังคาดราคาปาล์มยังผันผวน 
ที่ประชุม “ครม.” สัญจร จ.ระยอง เคาะขยายเวลา ประกันรายได้ชาวสวนปาล์ม อีก 3 เดือน ถึง ธ.ค.63 หลังคาดราคาปาล์มยังผันผวน
25 ส.ค. 2563

น.ส.รัชดา ธนาดิเรก รองโฆษกประจำสำนักนายกรัฐมตรี เปิดเผยว่า ที่ประชุมคณะรัฐมนตรีนอกสถานที่ (ครม.สัญจร) วันนี้ (25 ส.ค.63) อนุมัติขยายระเวลาโครงการประกันรายได้เกษตรกรชาวสวนปาล์ม ปี 62/63 จากเดิมที่รัฐบาลเคยอนุมัติไปแล้วช่วง ส.ค.62-ก.ย.63 และได้ทำการจ่ายเงินประกันรายได้ไปครบแล้ว 9 งวด คือ งวด 1 ต.ค.62 ถึง 14 ส.ค.63 เป็นการดูแลเกษตรกร 3.7 แสนครัวเรือน วงเงิน 6,729 ล้านบาท ซึ่งการจ่าย 9 งวดเป็นการใช้งบประมาณเพียงแค่ครึ่งเดียวของงบประมาณที่ตั้งไว้
ทั้งนี้ เนื่องจากมีบางช่วงเวลาที่ราคาตลาดของปาล์มสูงกว่าราคาที่ประกันทำให้รัฐบาลไม่จำเป็นต้องจ่ายเงินชดเชย แต่จากนี้ไปเชื่อว่าราคาปาล์มจะยังมีความผันผวน ครม.จึงได้ขยายระยะเวลาโครงการประกันรายได้อีก 3 เดือน เป็นสิ้นสุดธ.ค. 63 จากเดิมสิ้นสุดเดือนก.ย. และหลังจาก ธ.ค.63 แล้วจะมีการเสนอให้ ครม.พิจารณาอีกครั้ง